
Predgovor hrvatskom izdanju 


Svrhu ove knjižice označio je autor u predgo- 
voru: vratiti vjeru njenoj prvobitnoj sredini, obi- 
telji. Uvjereni smo, naime, da je obitelj prvobitna 
odgojna sredina uopće, a vjerska napose. Doduše, 
nije jedina sredina: tu su i škola, župa, grupa. Obi- 
teljski vjeronauk ne zamjenjuje župski vjeronauk, 
nego ga dopunjava. Nikakva zajednica nije spo- 
sobna da odgoju djece dade onaj doprinos što ga 
obitelj daje. U obitelji je naime odnos roditelji- 
-djeca neposredan, srdačan, životvoran. Tu se vje- 
ra udahnjuje, ljubav doživljava, zajedništvo isku- 
stveno gaji. 


Autor ove knjižice, svećenik i profesor, poznati 
je stručnjak za pitanja obiteljske kateheze i pasto- 
rala. Svojim dugogodišnjim radom s obiteljima 
stekao je dragocjena iskustva i otvorio put tzv. 
obiteljskom vjeronauku, koji sve više postaje za- 
htjev sadašnjeg trenutka Crkve. 


Iako ova knjižica pretpostavlja poznavanje 
prethodnog autorova djela pod naslovom »Gdje se 
rađa Crkva«, ipak i u ovakvom zasebnom izdanju 
s praktičnom namjenom može izvrsno poslužiti 
roditeljima kao koristan vodič za pravilan odgoj 
djece. 


Uvjereni da bi sadržaj ove knjižice, koji je za- 
mišljen u obliku razgovora-razmišljanja o nekom 
svakodnevnom iskustvu, mogao korisno poslužiti 
i mnogim našim roditeljima u pripravi djece na 
prvu pričest i katehetskim djelatnicima za temat- 
sko usmjerenje roditeljskih sastanaka prvopričes- 
nika, odlučismo je izdati u nizu novopokrenute 
katehetske biblioteke »Iskustva« kao svojevrsnu 
katehetsku pripomoć. 


Ovim djelcem želimo dati i svoj doprinos Go- 
dini obitelji. Stoga zahvaljujemo autoru i prevodi- 
ocu što su nam omogućli njegovo objavljivanje. 


Alojzije Jurak 


U Zagrebu, 15. siječnja 1980. 


Predgovor autora 


Obiteljski vjeronauk nastao je zbog teške krize: 
moderna pouka vjeronauka i pastorala kod velike 
većine priprostih vjernika ne nailazi na razumije- 
vanje, oni se ne mogu snaći. Prije desetak godina 
vjera je priprostih ljudi, baze, bila bogatija. Mnogi 
od njih imaju danas utisak da im je vjera oduzeta. 
Jasno je da nitko i nikad u Crkvi nije pomišljao 
da oduzme ljudima vjeru. Ali velika masa ljudi 
nije uspjela prihvatiti sve promjene, obnove, sve 
ono što je odstranjeno. Sve je to nekako prošlo 
mimo njih. Unatoč napretku i blagostanju na ra- 
zini baze broj siromašnih u vjeri znatno se po- 
većao. 


Obiteljski vjeronauk nastoji vratiti vjeru njenoj 
prvobitnoj sredini: obitelji. Vraća roditeljima vjeru 
te ih obvezuje da po njoj žive na obiteljskoj razini. 
Dokle god ne budu roditelji u vršenju tog zadatka 
prihvaćeni kao odrasli i jednakopravni sugovor- 
nici, svi ostali oblici višeg pastorala, liturgije i ka- 
teheze ostat će bez uspjeha. Obiteljski je vjero- 
nauk neophodan, conditio sine qua non. Opravda- 
no ga nazivaju: neophodnom karikom u vjerona- 
učnom i pastoralnom nastojanju. 


»Obiteljska priprava prve pričesti« poziva rodi- 
telje da se zajedno s djecom vrate životu po vjeri, 
a ujedno ih osposobljava za taj zadatak. Ova knji- 
žica daje niz praktičnih uputa za ostvarivanje obi- 
teljskog vjeronauka, a naročito pripravu za prvu 
pričest. 

Wim Saris, sdb 

Raspored knjige 


OBITELJ 
(Prvo razmišljanje) 


Obitelj je osnovni oblik priopćenja i zajedni- 
štva. Kršćanska obitelj je osnovni oblik kršćan- 
skog zajedništva. Ona je jezgra kršćanske zaje- 
dnice (župe) i cjelokupne velike Božje obitelji. 


Misa za obitelji 


DIJETE U KUĆI 
(Drugo razmišljanje) 


Bogatstvo i radost djeteta jesu osobe. s kojima 
ono živi u istoj kući. Došao je čas da ga uvedemo 
u drugu zajednicu, u zajednicu vjere (župe), gdje 
će se povezati sa svim osobama koje su djeca u 
Očevoj kući. 


Slavljenje Božića 


NA PUTU 
(Treće razmišljanje) 


Krštenjem je dijete uvedeno na Božji put. Sada 
se mora uputiti s ostalim kršćanima na put što vodi 

Bogu. Mora naučiti da pronađe snagu kod Onoga 
koji je izvor žive vode. 


Slavljenje krštenja 


UMRIJETI DA BI SE ŽIVJELO 
(Četvrto razmišljanje) 


Krist je put života. Tko naumi da ga slijedi na 


tom putu, mora se odreći nekih stvari, mora se 


umrtviti kako bi snažnije živio. 


Korizmena pokora 


ŽIVJETI U DOBROM ZDRAVLJU 
(Peto razmišljanje) 


Kako je teško odreći se izvjesnih stvari koje 
nas do te mjere zaluđuju da smo zbog njih spremni 
i ljude žrtvovati. Jaganjac Božji može nas oslobo- 
diti i izliječiti. 


Pokorničko bogoslužje 


VJEČNI ŽIVOT ' 
(Šesto razmišljanje) 


U pričesti Krist postaje naša hrana. On nam 
daje snagu da nastavimo hod na Božjem putu. On 
je zaista hrana i život vječni. 


Prva pričest 


Uvod 


Dragi roditelji! 


Većina od vas je možda uvjerena da je upući- 
vanje djece na vjerski i crkveni život zadatak koji 
prvobitno pripada roditeljima. Vjeronaučna pouka 
u župi ima tek dopunsku ulogu, tj. ona može po- 
moću vježbi poticati odgoj vjere koji je započeo 
u obitelji; može postići bolju suradnju između ro- 
ditelja i vjeroučitelja. Međutim, sama činjenica da 
vaše dijete pohađa drugi ili treći razred osnovne 
škole nije dovoljna da se ono pripusti prvoj pri- 
česti. 

Prva pričest predstavlja nadasve dragocjen 
trenutak u vjerskom odgoju, koji i roditelji moraju 
također osigurati. Ona se tiče čitave obitelji jer je 
izraz vašeg jasnog opredjeljenja za vjerski odgoj 
djece. 


Obitelj ima potrebna svojstva 


Sve više dolazimo do uvjerenja da je za uvo- 
đenje djece u zajedništvo s Kristom najprikladnije 
sredstvo ono što ga obitelj svakodnevno doživljava. 
Uistinu, ona svakog dana nastoji da živi kao krš- 
ćanska zajednica. Svako dijete prima život od oca 
i majke; i članovi obitelji sjede za istim stolom te 
imaju udjela u zajedničkom životu, zahvaljujući 
naporima i nastojanjima roditelja. 

Na ljudskoj razini 


Obitelj je već na sasma ljudskoj razini temeljni 
oblik priopćivanja i zajedništva. Tek u dobroj obi- 
telji mogu osobe naći sebe. No dok se sve normalno 
razvija, u većini slučajeva one nisu svjesne te ve- 
like činjenice. Povremeno je dobro izričito se pri- 
sjetiti toga da bismo mogli tu blagodat cijeniti. 


Odlična je stvar živjeti u zajednici, ali uz uvjet 
da uspijevamo promatrati drugog uvijek novim 
pogledom. Tada postoji ljubav, drugovanje i zaje- 
dništvo kao izvor života. Vrhunska je točka pojava 
novog ljudskog bića. Svi vi imate osobno iskustvo 
u tom pogledu. Imate djecu, koja su vam nadasve 
draga. Spremni ste na svaku žrtvu iz ljubavi prema 
njima. Upravo zbog toga voljni ste da imate udjela 
i u obiteljskoj katehezi. Želite dati svojoj djeci ono 
zbog čega će vam ona kasnije biti zahvalna. Zasad 
su vaša djeca dionici obiteljske zajednice, ali vi ih 
želite dovesti do zajednice s Kristom. 


Kršćanski smisao 


Promatrana s kršćanskog stanovišta, obitelj je 
temeljni oblik pričesti, jezgra svake zajednice 
vjernika; Božja obitelj u kojoj zajedno s Kristom 
živimo s drugim i za druge. Kako da nanovo otkri- 
jemo to kršćansko bogatstvo? Kako da čovjek da- 
našnjice ponovo vrednuje i doživljava tu veliku 
stvarnost? Kako da već od njihova djetinjstva 
priučimo djecu na kršćansko zajedništvo, tj. na 
svetu pričest? Glavni je činilac bez svake dvojbe 
kršćansko ozračje u obitelji. Prva se pričest mora 
pripraviti u povezanosti s obiteljskim životom. Či- 


il 


tava obitelj — otac, majka, braća i sestre — svi 
moraju surađivati u toj pripravi. 


Priprava nije lagana 


Prva pričest djeteta stvara roditeljima proble- 
me osobne vjere i života po vjeri u krugu obitelji. 
Naše vrijeme ne pogoduje vjerskom odgoju djece. 
Suočeni s problematikom našeg vremena, roditelji 
se nalaze u poteškoćama. Zato odgovornost za vjer- 
ski odgoj djece nastoje prebaciti na druge, tj. na 
svećenike i sestre u župi ili u pastoralnom centru. 
No ne valja zaboraviti da će vjeronauk koji se pre- 
daje u župi (crkvi) uroditi slabim uspjehom ne 
bude li poduprt vjerskim životom obiteljske zaje- 
dnice. 


Obiteljski vjeronauk 


Želimo vam zato pripomoći katehezom sasta- 
vljenom za obiteljske prilike. Uvjereni smo da 
roditelji vjernici čak i nesvjesno odgajaju svoju 
djecu u vjeri: automatski predaju osnovna načela 
kršćanske ljubavi, iskrenosti, skladnog suživljava- 
nja. Istodobno se mnogi roditelji tuže da djeca više 
ne uče vjeronauk. Želimo stoga pomoći roditeljima 
da izričito i jasno pronađu u kojoj mjeri svako- 
dnevno pridonose, makar i nesvjesno, vjerskom 
odgoju svoje djece. Želimo ih uvjeriti da u stvari 
pružaju djeci vjerske pouke i da je njihova metoda 
u biti moderna. Zar nije prva pričest djeteta sretna 
prilika za roditelje da izmijene koju misao o vjer- 
skom odgoju djece? Vjerski odgoj pretpostavlja 

suradnju drugih osoba. Zato ćemo iznijeti svoja 
iskustva u nastojanju da se osobna vjera produbi. 


Župska kateheza 


Moramo istaći da župe i pastoralni centri gdje 
se održava vjeronauk pružaju obilat doprinos u 
vjerskom odgoju djece. Temeljni elemenat vjero- 
naučnog programa za ovo razdoblje jest priopća- 
vanje, komunikacija. Djeca nauče u tom ambijen-. 
tu da slušaju, da govore, deklamiraju i da među- 
sobno raspravljaju. Pruža im se prilika da pro- 
dubljuju iskustvo komuniciranja. Bar donekle 
shvaćaju napore i nastojanja svojih roditelja. Stiču 
osjetljivost za radosti i zadovoljstvo što je pruža 
život u zajednici. Obiluju, dakle, sredstva kojima 
se župa služi da bi kod štićenika produbila smisao 
za zajedništvo i komunikaciju. 

prvo 
razmišljanje 


OBITELJ 


i. Priopćavanje 


Priopćavanje (komunikacija) je čista suprot- 
nost jednosmjernosti. Sredstva priopćavanja (no- 
vine, televizija, radio...) ne predstavljaju pravu 
komunikaciju, jer jedna osoba priopćuje nešto 
drugima koji je pasivno slušaju. Prava komunika- 
cija odvija se dvosmjerno: davati i primati, uza- 
jamni utjecaji, roditelji i djeca u zajedničkoj su- 
radnji. Obitelj je osnovni oblik komunikacije. Ona 
je zajedništvo života: uzajamno darivanje i pri- 
hvaćanje. 


Ako u kršćanskoj obitelji nema zajedništva 
ni priopćivanja među njenim članovima, 
teško je govoriti o svetoj pričesti, 

jer nedostaje svaki temelj! 


2. Živjeti jedan za drugoga 


Zajednički život supružnika pretpostavlja: 


— na biološkoj i socijalnoj razini: zarađivanje 
novca, spremanje hrane, stanovanje u istoj 
kući... 

— ne na bazi trgovačkog ugovora, 
nego kao ljubavni dar, zajedništvo. 


Njihov život postaje ugodan: 
— po prisutnosti, uzajamnom interesu, snošlji- 
vosti i prihvaćanju drugoga. 


Njihov život postaje sretan: 
— po uzajamnim uslugama, poštivanju, 
— uvažavanju potreba drugoga. 


3. Primati i darivati 

Supružnici prihvaćaju dijete kao najdragocje- 
niji dar. Njime obogaćuju svoje zajedništvo: 

— zajedno ga očekuju, 

— daruju se djetetu, 

— za njega se žrtvuju, 

— prihvaćaju ga u svoju zajednicu. 


Dijete daje novi smisao njihovu životu: 
a) potiče ih na uzajamno usrećivanje, 


b) i omogućivanje sretnog opstanka novo- 
me biću. 


4. U vjeri 


Supružnici kršćani uvjereni su da ih je Bog 
namijenio jedno drugome i da sve duguju Njemu 
koji je Otac svih. Najbolja priprava za prvu pričest 
je zajedništvo što ga roditelji u svim fazama obi- 
teljskog života doživljavaju po vjeri. Dijete više 
nauči iskustveno nego po tumačenju. Njegova je 
vjera u omjeru s vjerskom praksom u obitelji. 

MISLI ZA OBITELJ 


Roditelji, kakav je vaš odnos prema djeci? Ka- 
kav je vaš kontakt s njima? Same riječi ne koriste 
mnogo. Komunikacija s djecom uspostavlja se kad 
zajednički nešto poduzmemo. Tada se pitanja i od- 
govori nameću sami po sebi, spontano. - 


U tom pogledu ewo nekoliko prijedloga, ideja, 
misli koje vam omogućuju da nešto zajednički za- 
počnete sa svojom djecom u vezi s temom prvog 
mjeseca, a ta je OBITELJ. Jednostavne su to stvari 
koje pomažu djeci da shvate štogod o obiteljskoj 
stvarnosti. 


1. Naša zajednica 


Savjetujemo vam da u prvom mjesecu posebnu 
pažnju posvetite suživljavanju s djecom. Vježbajte 
se u najobičnijm svakodnevnim obratima. Razgo- 
varajte s djecom dajući im priliku da vam se otvo- 
re. Gdje nema razgovora o najobičnijim stvarima, 


ni običaja da se nešto pripovijeda ili zajednički 


pročita, postoji opasnost da će razgovor o vjeri biti 
usiljen i neuvjerljiv. 


Uloga oca 


Odgoj djece nije samo zadatak majke. U odgoju 
i otac ima svoju važnu ulogu. Suprotan mentalitet 
treba odlučno odstraniti. Ako otac ne bi surađivao 
u odgoju, već bi prva pretpostavka o obiteljskoj 
komunikaciji bila kompromitirana. Moramo, dakle, 
biti načistu s obzirom na tu prvu točku. 

U obiteljima gdje priopćavanje još nije uvede- 
no treba započeti razgovarati, pripovijedati, čitati 
i zajednički igrati se. Istom nakon toga moći ćemo 
se uputiti na vjersko područje. 


Aktivna teka 


Evo nekoliko uputa kako da se izvede aktivna 
»obiteljska teka«. Veoma se preporučuje da se od- 
mah započne s aktivnom tekom gdje ćemo sakup- 
ljati crteže, slike, fotografije, izreske, misne tek- 
stove, krsni list, pripovijetke. 


Za prvi mjesec predlažemo da dijete nacrta 
vašu kuću ili stan, u koji može unijeti sve što ima 
lijepo u kući ili stanu, pa i crtež psa ili mačke. Uz 
to neka nacrta i tri kvadrata, u koje će prilijepiti 
sliku oca, majke i djece, a povrh toga natpis: »Mi 
živimo zajedno«. 


'Teka za miesec prosinac neka ima za sadržaj 
Došašće. Isticati treba uzajamno djelovanje: dar- 
-zadatak, ponuda-prihvaćanje, iščekivanje-iznena- 
đenje, Došašće-Božić. Primati, ali i darovati, dije- 
liti. Došašće bratstva. 


U aktivnu teku djeca mogu unijeti i slike djece 
iz trećeg svijeta (iz neke misijske revije ili novina). 


Božićni darovi 

Za Božić se izmjenjuju darovi. Važno je izne- 
nađenje. Radost priprave važnija je od samog da- 
ra. Odlična je to prilika da dijete iskustveno shvati 
kako otac cijeni majku, a majka oca. Neka otac za- 
jedno s djetetom pripravi neko iznenađenje za 
majku, a majka opet s djecom za oca. U tome je 

osebujnost blagdana. Ujedno dobra je prilika đa 
se nabavi album za obiteljske fotografije. Roditelji 
bi tom zgodom mogli pripovijedati djeci kako su 
se njih dvoje našli. U tim danima ne valja pre- 
pustiti televiziji da nam priča, bolje je da osobno 
pričamo. 


Zajedničke igre <. 


— Igre sa zalogom: na primjer: brojiti do sto- 
tinu tako da se poslije svakih sedam brojeva mora 
reći »da«. Tko pogriješi, daje zalog. 

— Elastična vrpca na glavi: ispod ušiju i na vrh 
nosa. Bez uporabe ruku, mičući mišiće lica spustiti 
vrpcu do grla. Tko to prvi izvede, dobiva nagradu. 

— Usred sobe postave se dvije stolice jedna 
nasuprot drugoj i deset predmeta po podu. Dvoje 
djece zavezanih očiju traže predmete i stavljaju ih 
na svoju stolicu. Tko pronađe više predmeta, taj 
je pobjednik; tko ih stavi na drugu stolicu, gubi. 

Km Stavite žigice ili čačkalice na grlo boce. Za- 
počinje se s deset i nosi se jedna po jedna na bocu. 
Kome padne, mora ih ponovo pobrati. Tko prvi 
uspije sve postaviti, taj je pobjednik. Sa šibicama 
mogu se izvesti i razne druge igre. Na primjer: po- 
ložiti ih što više na visećem kartonu dimenzije 
6 X 6 ili na zvijezdi. 

— Komad čokolade zatvori se u kutiju. Bacaju 
se kocke. Tko dobije broj 6, ima pravo otvoriti ku- 
tiju nožem i vilicom. Ako u međuvremenu drugi 
igrač dobije broj šest, nastavlja isto... 


2. Vježba u zajedništvu 


\ Nužno je za djecu da se vježbaju u kršćanskom 
zajedništvu i komunikaciji. Evo nekoliko načina: 

menih neslaganja. Bog se zato ne povlači. 


— spremnost da budu na usluzi drugima 
— prihvaćati druge onakvima kakvi jesu 
— hvaliti i cijeniti drugoga 

— imati smisla za složnost i za dogovor 
— cijeniti dobročinstvo. 


I u najboljim obiteljima može doći do povre- 
itamo 


u Pismu o neslogama između Adama i Eve, Josipa 
i njegove braće. Dobro bi bilo da dijete prikaže te 
prizore pomoću crteža. 


N. B! Ovo razmišljanje nije sastavljeno za dje- 


cu, zato im to ne treba tumačiti. Razmišljanje o 
obitelji namijenjeno je roditeljima s nakanom da 
im se pomogne u nastojanju da kroz svakidašnja 
doživljavanja vjera postane životni stav. 

Roditelji koji odgoj svoje djece povjeravaju 
drugima ili televiziji gube najbolju priliku da 
ostanu mladi. 


OBITELJSKE MOLITVE 
Živjeti zajedno 


Došao si da živiš među nama, o Bože. Prisutan 
si gdje god žive ljudi u zajednici. U kući i izvan 
nje ti si Bog s nama. To čvrsto vjerujemo. Na- 
uči nas da uvelike cijenimo tvoju prisutnost 
danas i u sve dane svoga života. Amen. 


Gospodine, nadahni nas željom i voljom da da- 
rujući se međusobno, kao što se Tvoj Sin daro- 


vao nama, stvorimo obitelj koja će ti pripadati 
iu vijeke. Amen. ' 


Gospodine Bože naš, danas te molimo, blago- 
slovi oca, majku, braću i sestre; učini da radosti 
i patnje koje doživljavamo u zajednici pripo- 
mognu da postanemo dobri, čestiti, mudri i ve- 
likodušni ljudi kao-što je tvoj Sin, naš Otkupi- 
telj, bio u radosti i boli. Amen. 


Molimo te, Bože naš, za našu i svu djecu, da 
budu zdrava i da ih čuvaš od svakoga zla. da 
znaju podnijeti patnje i dijeliti radosti. Daj da 
budu jaki i čvrsto uvjereni u zajedničku bu- 
dućnost. Amen. 


Danas te, Gospodine, molimo za obitelji u ko- 
jima se roditelji i djeca ne slažu. Neka im svane 
dan kada će se u punom međusobnom razumi- 
jevanju složiti. Amen. ' 


Naš je stol spreman: znak je to ljudi koji žele 
zajedno živjeti, jesti, razgovarati, uzajamno 
pomoći, zajedno moliti, jer si ti, Gospodine, iza- 
brao stol za objavu svoje velike ljubavi. Nauči 
nas da se darujemo, kao što si se ti darovao u 
znaku kruha. Amen. 


U svakoj su kući stol i stolice, dom gdje jedemo 
i pijemo, primamo: i darivamo, pripovijedamo i 
podnosimo, gdje roditelji i djeca odvažno idu 
ususret tegobama. Ostani s nama, Bože, i daj 
nam da stignemo u tvoju kuću. Amen. 

8. Gospodine, ti vodiš brigu o svim ljudima; dije- 
liš ljubav i praštanje. Ojačaj našu vjeru u tvoju 
vjernost. Amen. 


9. Molimo za sve osobe koje nam omogućuju život 
i daju nam radost. Zahvaljujemo i Tebi, Oče 
naš, koji nam sve daruješ. Amen. 

drugo 
razmišljanje 


DIJETE U KUĆI 


Dijete je dar, ali često i problem! 

No i djetetu je pokatkad problem 

živjeti upravo s tim roditeljima. 

Problem je, dakle, obostran. 

Dijete je povjereno roditeljima, 
pokatkad im je predano na milost. 
Roditelji su također povjereni djeci. 
Pokatkad su i oni predani na milost djece. 


Da bi dijete moglo shvatiti bar nešto od euha- 
ristijske tajne, mora steći neka temeljna iskustva 
iz odnosa članova obitelji. 


1. Predanje života 


Roditelji rado kažu »naše dijete«. Promatrajući 
površno stvari, možemo reći da je dijete djelo ro- 
ditelja. Vjernici, međutim, kažu da je dijete »dar 
Božji«. U rađanju gledaju veliku tajnu: dar pri- 
rode i Boga. 


Božić je proslava tajne rođenja, a posebice taj- 
ne rođenja Sina Božjega. Središte božićne proslave 
je činjenica da nam se Isus darovao. U isto vrijeme 
Božić je objava da je svako dijete čudesan dar 
Božji. Svako dijete dolazi od Boga s određenim 
zadatkom da bude radost sebi i drugima. 

2. Uzajamno povezani 


Reče dječak: »Ja sam karika koja spaja mog 
oca i moju majku.« 


— Izjava je na mjestu, jer dijete zaista pove- 
zuje roditelje, ali ne prvenstveno, jer njih u prvom 
redu mora spajati međusobna ljubav. 


— Promatrajući kako su roditelji međusobno 
ljubazni, dijete često osjeća ljubomoru. 


— Dijete mora naučiti da je njegov odnos pre- 
ma roditeljima drukčiji od odnosa koji povezuje 
roditelje. Tek tada će se moći osloboditi ljubomore. 


— Odnos — znači postati čovjekom u dodiru s 
drugima. 


3. Svakidašnji kruh 


Dijete prima od roditelja svoj opstoj i živi od 
njihove ljubavi. Ne postoji ljubav sama za se, 
odvojena od osoba koje se ljube. Roditeljska ljubav 
postaje vidna: 


— po njihovu neprestanom darivanju; oni da- 
ruju: vrijeme, novac, prostor, zanimanje, odijela, 
strpljivost, odgoj, sigurnost, povjerenje. 

— Kad bi se roditeljska ljubav izražavala samo 
u lijepim riječima, milovanju i ljubljenju, dijete bi 
reklo: »Dajte mi komad kruha!« R 

Roditeljska ljubav iskazuje se prije svega u 

svakidašnjem kruhu: 


— Zajedno jesti temeljna je datost obiteljskog 
života. Nahraniti dijete temeljan je simbol »da- 
vanja života«. . a 

— Uzimanje hrane izvan kuće iz nekog auto- 
matskog stroja podriva zajedništvo. 


Razumljivo je, danas ima ljudi koji drukčije 
pojmuju stvari, koji imaju drukčiji pogled na život 
i čovjeka, ali za vjernike ljudski kontakt, živjeti 
zajedno, temeljni je uvjet zajedništva. 


4. Pravo bogatstvo su osobe s kojima živimo 


Obiteljsko zajedništvo daje djetetu osjećaj si- 
gurnosti čini ga sretnim. Ono usrećuje i roditelje. 


— Živjeti zajedno u istoj kući, 
— darovati život i nastavljati darivati ga, 
sve je tako jednostavno i normalno! 


Čemu od tih »normalnih« stvari stvarati pro- 
bleme? 


— Tko ne nauči gledati stvari iznad te vidljive 
stvarnosti, neće biti u stanju ni otkriti tajnu da- 
rova koje Bog nudi čovjeku. Mnogi misle da je 
moderno, »napredno«, ne zalaziti u takav red mi- 
sli. U stvari takav je stav znak površnosti. 


— Tko zauzima takav stav površnosti, nikad 
neće biti u stanju razumjeti Sveto pismo koje nam 
u svim i najjednostavnijim stvarima otkriva Božju 
ruku. 


9. Zahvaljivanje 


Očito je da dijete ne može ni »platiti« niti »ku- 
Piti« roditeljsku ljubav, to zajedništvo između ro- 
ditelja i djece. To je besplatan dar! 


Stoga je dobro imati na pameti da odgajati 
djecu uz ostalo znači: 

— pobuđivati njihovo divljenje prema tim 
stvarnostima, 


— poučavati ih da na tu ljubav odgovaraju po- 
vjerenjem, vjernošću, radošću, zahvalnošću, sudje- 
lovatijem u raznim pothvatima, zajedničkim raz- 
mišljanjem i savjetovanjem. 


MISLI ZA OBITELJ 
1. Božićna priča 


Pomoći djetetu da prihvati tajnu rođenja kao 
Božji dar. Došašće je pogodno vrijeme da se u obi- 
telji pročita božićni izvještaj Mateja i Luke; da se 
zajednički prave jaslice, čitajući pritom iz Pisma 
tekst koji odgovara svakome liku; služiti se radnim 
listićima. Dobra je prilika da se djetetu pripovijeda 
o vremenu u kojem su očekivali njegovo rođenje. 


U božićnoj devetnici korisno je svakog dana 
pročitati po koji odlomak iz Evanđelja Luke i Ma- 
teja gdje je opisano Isusovo rođenje. A može se 
pročitati o tome i.nešto iz slikovnice »Živio je me- 
đu nama«, »Evanđelje u slikama« i u pojedinim 
katekizmima... 


2. Kruh svakidašnji 


Za mnoge ljude smisao je Božića u tome da se 
obilato i dobro jede. Poslužimo se tom činjenicom 
da razotkrijemo djeci vrijednost zajedničkog jela. 


Neka sama djeca: 

— sastave redoslijed jela za božićni ručak 
— neka urede dom i prostru stol. 


Božićne razglednice mogu se s lakoćom izvesti 
kod kuće crtanjem na običnoj dopisnici božićnih 
motiva: zvjezdica, zvončića, drvaca, likova itd. 


Valja poučiti djecu: 


— da uoče značajnost rada na pripravi jela za 
ručak, večeru, i vrijednost hrane uopće; 


— pravila dobrog ponašanja kod stola, srdač- 
nosti u kući; 


— pozvati za stol kojeg poznatog samca ili 
odvojiti nešto od hrane za siromahe. 


N.B! Izvesti nekoliko fotografija za aktivnu 
teku! 


3. Naše zajedništvo 


Osjećaj zajedništva pospješujemo obiteljskom 
srdačnošću, ljubaznošću, ugodnim razgovaranjem; 
kako ćemo provesti božićne blagdane? Prvi dan 
Nove godine? Priredimo igre, razonode u kojima 
mogu svi sudjelovati. 


4. Zahvalnost 


Sve to osjećajno bogatstvo možemo pravilno 
vrednovati ako proizlazi iz ljubavi i nije namet- 
nuto kao obveza. Nakon lijepo provedenih blag- 
dana zahvalimo Gospodinu na primljenim daro- 
vima. 

OBITELJSKE MOLITVE 


»Kako se otac smiluje dječici, tako se Bog smi- 
luje onima što ga se boje« (Ps 103, 13). 


» Može li žena zaboraviti svoje dojenče, ne imati 
sućuti za čedo utrobe svoje? Pa kad bi koja i za- 
boravila, tebe ja zaboraviti neću. Gle, u dlanove 
sam te svoje urezao, zidovi su tvoji vazda pred oči- 
ma mojim (Iz 49, 15—16). 


»Troje mi je drago, a milo je i Gospodu i lju- 
dima: sloga među braćom, prijateljstvo među su- 
sjedima, muž i žena koji se vole. A tri vrste ljudi 
mrzi duša moja i veoma mi je oduran život njihov: 
ohol siromah, lažljiv bogataš i razbludan starac 
koji nema razbora« (Sirah 25, 1—3). 


»Dječice, ne ljubimo riječju i jezikom, nego 
djelom i iskreno« (Iv, 1, 3, 18). 


»Ako netko tvrdi: Ljubim Boga, a mrzi brata 
svoga, lažac je. Jer tko ne ljubi svoga brata kojega 
vidi, ne može ljubiti Boga kojega ne vidi« (Iv 1, 
4, 20). 


»Što gledaš trun u oku svojega brata, a grede 
u svom oku ne zapažaš? Kako li možeš reći svomu 
bratu: Dopusti da ti izvadim trun iz oka, dok je 
greda u tvom oku? Licemjere, najprije izvadi gre- 
du iz svojega oka, pa ćeš moći jasno vidjeti kako 
da izvadiš trun iz oka svojega brata!« (Mt 7, 3—5) 


1. Nitko ne može sam živjeti, svatko treba druge. 
Djeca trebaju roditelje, 
a roditelji ne mogu bez djece. 
Dobri Oče, daj da naš zajednički život 
bude početak one radosti i mira 
koju ti želiš dati svim ljudima. 
Učini da se svi trsimo da to postignemo. Amen. 

Ne živimo samo za sebe, 
ali ne smijemo ni od drugih tražiti 
da žive samo za nas i da nam budu na uslugu. 


Gospodine, nauči nas da se uzajamno 
podupiremo u traženju radosti. Tek na taj način 
postići ćemo sreću. Amen. 


Oče naš, prije nego sjednemo za stol, 
izjavljujemo svima da istinski želimo živjeti 

u zajednici i dijeliti kruh, 

da želimo zajednički nositi terete i patnje 

u uvjerenju da si ti s nama i da nam pomažeš 
jer vjerujemo u Isusa Krista, svoga Sina 

i našeg Gospodina. Amen. 


Gospodine, molimo te, pomozi nam da držimo 
otvorene oči za promatranje radosti života. 


Neka u našim srcima vlada zahvalnost. 


Daj nam milost da život gledamo kao 
dragocjeni dar što smo ga od tebe primili. 
Amen. 


Svakog dana izloženi smo napasti da mislimo 
samo na sebe, da ističemo samo svoja prava 
i misli iznad drugih. 


Pristupajući zajedničkom stolu, hoćemo izraziti 
spremnost da se u tom pogledu popravimo. 


Zato te molimo da među nama uvijek vlada 
mir i sloga. Amen. 

treće 
razmišljanje 


NA PUTU 


»Samo krštenici mogu imati udjela 

u Euharistiji.« 

Objasniti tu istinu u kontekstu našeg 
vremena. 


1. Postati ljudi 


Rođenjem stupa dijete na put ljudi. Svaki čo- 
vjek pripada nekome narodu i živi u duhu tog 
naroda. Rađa se u nekoj kući, koja se nalazi u ne- 
kom naselju, u nekom narodu. Ljudi neprestano 
djeluju jedni na druge. Sve se to razvija u okviru 
određene kulture. Roditelji prenose na dijete mu- 
drost i običaje naroda kome pripadaju. Dijete opo- 
naša roditelje: 


— misli kao oni, sudi i reagira kao oni;. 


— nauči njihov jezik, način njihova govora, 
prilagođuje se propisima; 


— prihvaća običaje, blagdane i ponašanje svog 
naroda; 


— podvrgava se zakonima i propisima, npr. 
prometnim. 

2. Postati kršćani 


Krštenjem stupa dijete na Božji put. Živjeti 
kao kršćanin znači: 


— biti član Božjega naroda, 
— živjeti u Duhu Božjem. 


Božji se putovi razlikuju od ljudskih putova. 
Nemaju kraja ni granica. Kršćani su sinovi velikog 
Božjeg naroda, tj. čitave kršćanske zajednice, koja 
obuhvaća sve narode svijeta. Kršćani su zato: 


— zajedno s drugim ljudima djeca jedinog i 
istog Oca, 


— braća i sestre u Kristu, Božjem sinu, 


— zajedno s Kristom i s ostalom braćom na 
putu prema obećanoj zemlji jedinstva i mira. 


Treba naglašavati univerzalnost ili katoličan- 
stvo, a ne činjenicu da smo kršteni u određenoj 
Crkvi. Zato: 


— isti zakon za sve ljude: deset zapovijedi i 
zakon ljubavi; ' 


— isti životni jezik: Riječ Božja; 
— svijest da se i u običnim stvarima krije tajna 
Božja; 


— nastojanje da shvatimo tu tajnu kao što ju 
je shvatio Isus; 


— volja Božja je naš svakidašnji kruh. 

MISLI ZA OBITELJ 
1. Svatko je sin svoga naroda 


Roditelji su ponosni na svoj narod zbog njego- 
vih posebnih i divnih vrlina. Puno im je stalo do 
toga da se i njihova djeca uključe u taj narod: 


— dijete je upisano u općinskim knjigama; 

— od samog početka roditelji poučavaju svoje 
dijete u jeziku, običajima, kulturi naroda, o »pra- 
vilima« društva. 


Ako je vaše dijete sposobno da crta, neka na- 
crta osebujnosti i ljepote svoga naroda (barem u 
nekom detalju). 


2. Svi smo mi djeca Božja 


Što se obično zbiva u našem narodu, smatramo 
normalnim, dok nam se čini neobičnim, pa čak i 
ludim ono, što čine ljudi u stranim krajevima. 
Takav stav može uroditi prezirom, rasizmom i ra- 
tom. Kršćanin nastoji u svakom ljudskom biću 
otkriti sve ono što je u njemu lijepo, plemenito, 
dobro iz uvjerenja da smo svi ljudi i djeca istog 
Oca. 


Roditelji su zadovoljni što su članovi velikog 
Božjeg naroda, zato žele da se i njihova djeca 
uvrste u taj Božji narod. Prvi je korak u tom što 
dadu krstiti svoje dijete, koje na taj način postaje 
članom Crkve Božje. 

— S lakoćom se može dobiti krsni list u crkvi 
gdje je dijete bilo kršteno. 

— Dobro je pripovijedati djetetu o okolnostima 
njegova krštenja: gdje se to zbilo, kada, kako, ime- 
na kumova. Eventualno fotografije prilijepiti u 
aktivnu teku. 


— Pročitati kakvu: lijepu priču o tom pred- 
metu. Zamisliti neki crtež ili sabrati izreske iz no- 
vina i revija (djeca svih rasa, boja, naroda... .). 


3. Voda je izvor života 


Predočiti djeci važnost vode za život riba, bilj- 
ki, životinja i ljudi: 

— Čemu nam služi voda u kući? 

— Kad si umoran “i žedan, čaša vode će te 
osvježiti. 

— Kad se uprljaš, voda sve opere i ponovo si 
čist. 

— Prljava voda mrtva je voda; bistra voda 
izvor je života za ljude, životinje i biljke (prikaži 
film »Povijest kapi vode«). 


— Razumljivo je stoga zašto se religija služi 
vodom da bi označila duhovno rođenje djeteta. 
I sam Isus započeo je svoje poslanje na ovaj način. 


— Židovski narod morao je prijeći preko vode 
Crvenog mora da bi mogao postati narod Božji. 


Čitajmo iz Svetog pisma: 

— Mojsije spašen iz vode 

— Prijelaz preko Crvenog mora 
— Deset zapovijedi 

— Ivan Krstitelj 

— Dobri Samaritanac. 

DAJ MI SVOJU RUKU 
(Pripovijetka) 


Djevojka iz Holandije trčala je po putu što vodi: 


Očevoj kući. Daleko, daleko vidje točkicu. Potrčala 
je snažnije da bi stigla do nje. Bio je to mali Indi- 
janac smeđih očiju s crvenim perom na šeširu. 


»Zdravo, reče mala Holanđanka, kamo ideš?« 


»Zdravo, odgovori mali Indijanac, idem prema 
kući našeg Oca.« 


Pomno su se pogledali, zatim nastavili dalje 
hod držeći se za ruku. Daleko, daleko primijetili 
su drugu točkicu: dvije pletenice što su skakutale 
na suncu. 


»Hej, poviču oboje, počekaj malo.« 


Dvije pletenice se zaustaviše: bila je to mala 
Kineskinja, veoma lijepih pletenica koje su se spu- 
štale ispod kineskog šešira. Bila je žute puti. 


»Zdravo, reče. Idete i vi prema Božjoj kući?« 


Primivši potvrdni odgovor, Kineskinja im se 
pridruži pa držeći se za ruku, sve troje nastave put. 
»Kod nas, reče Holanđanka, svi su ljudi bijeli.« 


»Kod nas, prihvati Kineskinja, svi su ljudi 
žuti.« ' 

Cesti nije bilo kraja; kako su putnici bili umor- 
ni, sjeli su na rub ceste da bi se okrijepili hranom 
i pićem. U to su im se približile još dvije osobe. 
Jedna, odjevena u debeli vuneni haljetak, bila je 
Eskimka, a drugi, crne i kao ugljen kovrčaste 
kose i debelih usana, bio je crnac. Svi zajedno, 
ispivši koliko je još bilo u boci, pođoše na put. 
Trčali su držeći se za ruku i konačno ugledaše u 
daljini kuću Božju. Djeca nisu mogla vjerovati 

svojim očima: kuća je bila sjajnija od sunca, takvo 
što nisu očekivala. 

No da li će moći unići? Crnac je mislio da u 
njoj valjda nema mjesta za crnce, pa je zaostao. 
Holanđanka je također oklijevala, držeći da ne 
primaju bijele i plave ljude. Stigavši do vratiju, 
nitko od njih ne usudi se pozvoniti. Uto su se vrata 
otvorila i pojavi se sam Bog, Otac svih ljudi. Do- 
brostivo se smiješeći reče: »Ja sam dobar Otac svih 
ljudi. Za sve bez razlike stvorio sam sunce i kišu. 
Jednako ljubim sve ljude, ne obazirući se na to 
koje su boje. Svi petoro moći ćete unići u moju 
kuću, ali uz uvjet da svi zajedno molite.« 


Petoro malih, sklopivši ruke, započeše moliti: 

»Oče naš, koji jesi na nebesima .. .«. 

Otac nebeski razdragan odobravaše, bilo mu je, 
naime, drago što poznaju molitvu koju je Isus na- 
učio apostole. A djeca su uz duboki poklon nasta- 
vila: »Sveti se ime tvoje, dođi kraljevstvo tvoje, 
budi volja tvoja, kako na nebu tako i na zemlji. . .«. 


Ispunjeni pouzdanjem prema Bogu koji je Otac 
i koji vodi brigu o svima, nastavili su: 


»Kruh naš svagdanji daj nam danas i otpusti 
nam duge naše kako i mi otpuštamo dužnicima 
našim .. .« 


Zatim, pogledavši se međusobno, stupe korak 
bliže k Ocu i rekoše: »I ne uvedi nas u napast, ne- 
go izbavi nas od zla.« 


Na kraju, kako to odgovara, zaključiše molitvu 
uz gromki: Amen! 


Vrata Božje kuće širom se otvoriše, svi petero, 
dajući si ruke, uđoše u zdanje, razdragano pona- 
vljajući: Amen! Amen! Amen! 

OBITELJSKE MOLITVE 


Put našeg života 


L 

Bože, ti si izvor našeg života, prvi trenutak na- 
šeg bića. U strujanju života izloženi smo opas- 
nosti da zaboravimo kako nas snaga tvoga duha 
naprijed vodi. Duh, koji je bio na početku, i 
sada je s nama; pratit će nas i dalje prema veli- 
kom obzorju vječnog života. Amen. 


Svemogući i vječni Bože, ti si pokrenuo tok 
rasta i dozrijevanja, svakodnevno si prisutan u 
svemu što živi. Pomozi nam da se ne zaustavi- 
mo pri rastu tijela, nego da i duh naš bude sve 
zdraviji i bogatiji. Daj nam da budemo dobri 
i radosni ljudi danas i u sve dane do vječnosti. 
Amen. 


Gospodine, ne želimo se ograničti da mislimo 
samo na svoj narod, a mi da budemo samo do- 
bri i prijazni s onima s kojima živimo. Želimo 
biti takvi prema svim ljudima kojima si ti Otac, 
a koji su nama braća i sestre u Kristu, tvome 
Sinu. Amen. 


Kad nema vode, cvijeće usahne, zemlja postane 
suha i tvrda, obamire život. Upravo tako i za- 
jednički život postane težak i nemoguć ako 
nestane rose Božjeg duha. Gospode, žeđamo 
tebe, koji si izvor žive vode za dušu i za tijelo, 
za svakog čovjeka i za čovječanstvo. Amen. 


5. Bože, naše ruke traže uporište, naše noge kop- 


no, naše srce sigurnost. Mučnina nas zahvaća 
kad tapamo u tami, ne znajući kamo nas put 
vodi. Ti, koji si vodio Abrahama u obećanu 
zemlju, vodi i nas, unatoč. svim opasnostima i 
nevoljama, onamo gdje ti bivaš sa svojim si- 
nom Isusom Kristom. Amen. 


Oče naš, povjerio si nam zadatak da putujući 
životom duž našu cestu sijemo dobrotu. Nemoj 
dopustiti da na tom putu izgubimo srčanost, ne- 
go nam udijeli jakost da povezani zajedno u 
Kristovu duhu tebi se sve više približimo. 
Amen. 


»Niste vi mene sebi izabrali, nego sam ja vas 
sebi izabrao i odredio vas da idete i rodite rod 
i da vaš rod ostane i da vam dadne Otac što god 
ga zamolite u moje ime« (Iv 15, 16). Gospodine, 
zahvaljujemo ti za dar života; zahvaljujemo ti 
što ima toliko dobrih ljudi u našoj zajednci. 
Zahvaljujemo za dar krštenja po kojem smo na 
putu što vodi k tebi. Molimo te: daj nam da 
Isus, tvoj Sin, bude naše uporište, te da zaje- 
dno s našom braćom ostanemo vazda na puto- 
vima evanđelja. Amen. 


Molimo te, Bože naš, koji si nas stavio na put 
prema tvojoj milosti i slavi, daj nam radost za- 
jedništva, mirne odnose s drugima, da uvijek 
bolje shvatimo kako si ti među nama, koji pu- 
tujemo prema tvojoj slavi. Amen. 


37 


38 


Gospodine, zahvaljujemo ti što smo se rodili, 
što smo sinovi naroda bogatog kulturom, civili- 
zacijom, skladnim jezikom, dragocjenom bašti- 


nom predaka. Zahvaljujemo ti također što smo: 


kršteni i tako postali sinovi tvoga naroda. Na- 
uči nas surađivati u svim dobrim djelima što ih 
ljudi kroz sve vjekove nastoje izvoditi u tvojem 
svijetu. Daj nam snage da izbjegnemo sukobi- 
ma. Nauči nas darivati, jer sve što imamo pri- 
mili smo kao dar od tebe. Amen. 


četvrto 
* razmišljanje 


UMRIJETI DA BISMO ŽIVJELI 


i. Odricanje 


Treba se odricati izvjesnih stvari da bismo mo- 
gli steći nova životna iskustva: 


— Pogledajmo oko sebe: prirodu, drveće, bilj- 
ke. »Ako zrno ne padne u zemlju i ne umre, ostaje 
samo« (Iv 12, 24). 


— Promatrajmo ljude na tržnici: da bi mogli 
kupiti, moraju platiti, tj. žrtvovati novac; što je 
stvar koju hoće kupiti vrednija, to više novca tre- 
ba da izdaju. Zato uspoređivanje, cjenkanje, če- 
kanje. 


— Korizma: odreći se neke vrednote da stek- 
nemo veću, bolju. 


— Mrtviti se: odreći se dobre stvari i skoknuti 
prema nečemu što nas pokreće, ali ujedno i straši 
(npr. skok u more: oklijevanje, odlučnost, ugođaj). 


— Ne valja žaliti za stvarima kojih se odričemo 
(putnik kojemu bi bilo teško ostaviti lijepi kraj, 
nikad ne bi stigao do cilja). 


— Gajiti sposobnost odricanja da bismo mogli 
postići veće vrednote. 


Svakog dana imamo priliku da se odričemo lije- 
Pih stvari, da bismo ulovili ljepše: skočiti iz kre- 
veta, gdje nam je tako ugodno, jesti umjereno, 
promijeniti kuću, oprostiti. se od prijatelja, napu- 
stiti roditelje radi vjenčanja . 

Poslije boli dolazi radost, poslije kiše sunce. 


Svaki je čovjek u svom životu izložen toku 
rasta, promjena, preobrazbe: 


— djetinjstvo ustupa mjesto mladenaštvu, a 
ovo odrasloj dobi; 

— ostaviti igračke, uzeti knjige i poći u školu, 
ostaviti knjige i poći na posao... 

— »Tko hoće ići za mnom, neka se odreče sa- 
mog sebe, neka uzme križ svoj i neka me slijedi« 
(Mt 16, 24). 


2. Postati svoj... za druge 


Vježbanjem u odricanju spremamo sretnu smrt: 

— Smrt postaje prijelaz u bolji život. 

— Mrtvenjem ostavljamo neko dobro da stek- 
nemo bolje. »Tko izgubi svoj život poradi mene, 
sačuvat će ga za život vječni!« (Lk 17, 33). 

— Po svojoj muci i smrti Isus je postao naš 
Spasitelj. 
= — Tko na tom putu slijedi Krista, dozrijet će 
zauvijek. Na taj način kršćanin postaje plodan i 
dragocjen za druge. 

— Umrijevši zrno se umnožava. 

 — Roditelji daruju djeci svoje vrijeme, novac, 
zdravlje: po njihovoj žrtvi djeca se razvijaju. 

— Krist je svojom krvlju kupio kruh života. 


3. Je li korizma otpisana? 


Ima li još koga tko obdržava korizmu? Jamačno 
ima ih više nego mi mislimo! 

— Mnogi jer su prisljeni: koliko milijuna ljudi 
skapava od gladi! ' 

— Drugi po savjetu liječnika: jer su previše 
jeli, sada moraju držati dijetu. 


— Športaši: da bi održali dobru fizičku kondi- 
ciju i postigli što bolje uspjehe. 


— Neki iz preventivnih razloga: da se mogu 
disciplinirati. Koliko ih ima takvih? 


— Iz asketskih motiva: da bi mogli duhovno 
napredovati. 


Što je dakle precrtano? 
Korizmeni propisi!!! 


U prošlosti Crkva je bila uvela te propise kako 
bi pospješila duhovno i tjelesno zdravlje ljudi. Tim 
su propisima davali smisao preventivni i terapeut- 
ski motivi. Danas je, međutim, velik dio egzisten- 
cijalnih zadataka u okviru planirane brige za javno 
zdravlje preuzelo društvo. Zato je Crkva odustala 
od donošenja propisa u tom pogledu. 


Što je ipak ostalo" 
Vlastita odgovornost!!! 


Svatko mora prema svojoj savjesti i razboritosti 
voditi brigu o svome zdravlju: podvrći se liječni- 
čkom pregledu, kontrolirati efikasnost lijekova, 
svladati se u jelu, piću, pušenju, izbjegavati droge. 


— Vjernik nazire u tom pogledu svoju odgo- 
vornost prema Bogu, koji mu je dao zdravlje i 
određene sposobnosti s obzirom na određeno zva- 
nje. Više nego ikada prije danas su potrebni post, 
mrtvenje, svladavanje: 


, — Oni nam sami po sebi nisu cilj. To bi nas 
odvelo u farizejštinu, oholost, u preziranje dru- 
gZh...; 

— Mi se ne mrtvimo zato jer je to milo Bogu. 
Koji bi se otac mogao naslađivati u patnji svoga 
djeteta? 

M to činimo zbog toga da steknemo vlast nad 
samim sobom te da dođemo do većih vrednota. Ži- 
vot je, naime, iznad smrti. 


4. Previše smo navezani na stvari ovoga svijeta 


Žrtvovanje osoba stvarima znači smrt. »Čuvaj- 
te se svake pohlepe, jer ni onomu tko je u izobilju 
nije život osiguran njegovim imanjem!« (Lk 12, 15) 
»Sve je ispraznost.« 


— Odnosi između siromaha i bogataša uglav- 
nom se ne razlikuju u današnjem svijetu od po- 
stupka nekadašnjih plemića prema njihovim robo- 
vima. Kapitalisti .. 

— »Iskoristiti, podjarmiti, a potom dati 'neku 
milostinju ...« Krist trpi u svim tim potlačenim 
osobama. Pitajmo se da li smo na putu prema 
Bogu. 


— »Stecite sebi ,prijatelje' lažnim bogatstvom« 
(Lk 16, 9). 


Židovima je bilo propisano da dadu za milosti- 
nju 10% svojih prihoda. 


To je pitanje pravde. 

— Naučimo zadovoljiti pravdi vršeći dobra dje- 
la, jer nam je to osnovna dužnost. 

— Baš u tome ćemo morati polagati račun, 
kako nam to predočuje evanđelista Matej (Mt 25, 
31—46). 

MISLI ZA OBITELJ 


1. Novi život 


Promatrati bujanje života u prirodi: drveće u 
cvatu, cvijeće po parkovima, mladunčad u zoološ- 
kim vrtovima. Dobra prilika da se povede razgovor 
o životu, rastu i o smrti. 


2: Poklade i korizma 


Velik interes današnjih ljudi za slavljenje po- 
klada indirektno nam dokazuje da je još uvijek 
prisutna misao na korizmu. Naime, tom se zgodom 
toliko toga pojede i popije kao da ćemo se uputiti 
prema sjevernom polu, gdje će nam kroz duge tje- 
dne sve manjkati... Samo što poslije pokladnih 
raskalašenosti nikome se ne ide na sjeverni pol, 
nego svi ostaju kod kuće. Kome je stalo do koriz- 
me? Tko je prakticira? 


Pravi smisao korizme je u tom da se nečega 
odreknemo kako bismo bili bolji i zdraviji. U tom 
smislu treba se dogovoriti s djecom o mrtvenju 
koje će im biti korisno za zdravlje: manje masnoće, 
manje slatkiša. No ne valja kontrolirati kako se to 
mrtvenje provodi. Bolje je i korisnije hvaliti djecu 
što to čine negoli kuditi ih za prijestupe u tom po- 
gledu. 


— S pedagoškog stanovišta važnije je hvaliti 
djecu što čine neko dobro negoli kuditi ih za poči- 
njene pogreške. 

— Treba naučiti djecu da se znaju odreći ne- 
čega kako bi mogla darivati one koji nemaju: 
uputno je prišteđeno pohraniti da se danom zgo- 
dom može pokloniti kojem siromahu. 


— Dio svog vremena moramo također posvetiti 
drugima u obliku pomaganja, ali tako da ne tra- 
žimo nagradu. 


— Valja poučiti djecu kako je teško doći do 
novca kojim se raspolaže. 


3. Ne žaliti truda 
Biciklist ne žali za lijepim mjestima koja osta- 
vlja za sobom, inače ne bi mogao napredovati. 


— Pripovijedati djeci koliko je to stajalo truda 
dok su roditelji postigli sadašnji položaj. 


— Svako napredovanje i rast pretpostavlja tri 
iaze: prihvatiti sadašnji položaj, naprezati se — pa- 
titi, postići viši stupanj. Primjer: biciklist ostavlja 
za sobom razna mjesta, napreže se cestom, stiže na 
Gli... 

— I smrt je tunel kroz koji moramo proći; na 
izlazu iz tunela našim se očima pruža divna pano- 
rama, veličanstveni kraj, vječnost. 


Čitamo u Svetom pismu: 
— Abraham se uputi na put 


— žrtvovanje Izaka 
— Jairova kćerka 
— stotnikov sin. 
Tko je dao više? 

OBITELJSKE MOLITVE 


Život i smrt 


1. U prirodi ništa nije stalno, sve je u pokretu. 


Sve putuje, sve prolazi. Nastaju biljke i životi- 
nje: jednog će dana nestati. Ljudi se rađaju, 
ali i umiru. No za njih smrt ne predstavlja kraj 
bivovanja. Učini, Gospodine, da naša smrt bude 
početak života s tobom! Ostani s nama, Gospo- 
dine, na putu prema tvojoj kući. Amen! 


2. Dobri Bože, naš je život lanac posrtaja i pridi- 
zanja, lutanja i povratka, kidanja i nastavlja- 
nja. Pomozi nam da se nigdje ne prilijepimo, da 
se ne zaustavljamo, da se ne obaziremo natrag 
oplakujući ono što smo ostavili. Pomozi nam da 
napustimo stvari te da radosno pođemo u susret 
budućnosti. Amen! 


3. Bože, ti ne želiš da se zadržimo na stvarima. 


Svakog dana nudiš nam nove mogućnosti, spo- 
sobnost da se pridignemo te da iznova započne- 
mo. Daj, da svojoj braći priuštimo mogućnosti 
koje sebi priželjkujemo. Amen! 


»Ne spominjite se onog što se zbilo, ne mislite na 
ono što je prošlo. Evo, činim nešto novo, već nasta- 
je. Zar ne opažate? Da, put ću napraviti u pustinji, 
a staze u pustoši« (Iz 43, 18—19). 

»Ja sam kruh života koji je s neba sišao. Tko 


bude jeo od ovoga kruha, živjet će uvijeke. Kruh 
koji ću ja dati tijelo je moje za život svijeta« 
(Iv 6, 51). 


4. 

Bože naš, ti nam daješ da uvijek ponovno isku- 
simo kako na tom svijetu nemamo stalnog bo- 
ravka. Želiš da podižući oči s obiteljskih zbi- 
vanja netremice ih upremo u budućnost koja 
nas čeka. Ti si snama u našem nastojanju, jer 
ti si naša budućnost. 


Reče Gospodin Abrahamu: »Idi iz zemlje svoje, 
iz zavičaja i doma očinskog, u krajeve koje ću 
ti pokazati. Velik ću narod od tebe učiniti, bla- 
goslovit ću te, ime ću ti uzveličati i sam ćeš 
biti blagoslov« (Post 12, 1—2). 


»Ako Jahve kuću ne gradi, uzalud se muče gra- 
ditelji. Ako Jahve grad ne čuva, uzalud stra- 
žar bdije. Uzalud vam je ustati prije zore i dugo 
u noć sjediti, vi što jedete kruh muke: miljeni- 
cima svojim u snu on daje. Evo: sinovi su Jah- 
vin dar, plod utrobe njegova je nagrada. Stre- 
lica u ruci ratnika — to su sinovi mladosti. 
Blago čovjeku koji njima napuni tobolac, neće 
se postidjeti kad se bude prepirao s dušmanom 
na vratima« (Ps 127). 


O Bože, koji si stvorio vrijeme, tamu i svjetlo, 
dan i noć, more i kopno, cvijeće i životinje, pro- 
ljeće i jesen, zatim čovjeka, roditelje i djecu, 
blagoslovi svakodnevno naš promjenljivi život 
i smrt koja vodi u život. Ispuni naše dane svo- 
jim blagodatima i podari nam spasenje. Amen. 


6. Vidimo da zrno mora umrijeti da bi novi život 


mogao niknuti, da svijeća mora izgarati da nam 
dade svjetlo i toplinu, da čovjek mora darivati 
sama sebe, svoje vrijeme, snagu, zanimanje da 
bi mogao drugima koristiti. Pomozi nam, Gos- 
podine, da se žrtvujemo za druge, jer to je vri- 
jedno za sada i poslije smrti. Amen. 

peto 
razmišljanje 


ŽIVJETI U DOBROM ZDRAVLJU 


»Evo jaganjac Božji koji oduzima grijehe 
svijeta!« 
Kakav smisao ima ta istina za naš život? 


1. Zdravlje je veliko bogatstvo 


Ljudi obično razlikuju zdravlje tijela, koje je 
područje liječnika i higijene, i zdravlje razuma 
kao područje kulture, psihologa i svećenika. U Sve- 
tom pismu nema te razlike. Pavao preporučuje da 
vjernici budu zdravi u vjeri, ljubavi, strpljivosti 
(Tt 2, 2) i u nauci (Tim 4, 3). Zdravlje je, dakle, 
nužno na svim područjima ljudske egzistencije. 
Psihologija ponovo danas otkriva činjenicu da na 
tjelesno zdravlje utječu duševni i mentalni faktori. 
Krist je naš Spasitelj, koji nas oslobađa svake bo- 
lesti. Uskrs je spasiteljski blagdan. Euharistija je 
proslava našega spasenja. Znači li da je moderan 
čovjek, koji nije oslobođen, bolestan? 

2. Sredstva iznad osoba 


Bolest naše kulture je obožavanje sredstava: 
novčana sredstva, sredstva za uzdržavanje, komu- 
nikaciju itd. Mnogi su danas ne samo bolesni (ner- 
voza, iscrpljenost), nego upravo opsjednuti raznim 
sredstvima: 


— Novac, služba, kola, zbirke, igračke. Sve, pa 
čak i osobe žrtvuju sredstvima koja ih u tolikoj 
mjeri očaravaju da postaju duhovno slijepi za sve 
ostalo. (Usporedi prispodobu o rasipnom sinu, LK 
15, 11—32.) 


— Strasti: radio, glazba, buka, piće, pušenje, 
moda, zabave, postaju prava droga. 


— Zabave: film, televizija, utakmice, nogomet, 
seks. Ne mogu biti bez toga, sve žrtvuju strastima. 
Čovjek po njima postaje agresivan: dovoljno je 
obzirno upozorenje da reagira kao da je opsjednut. 


— Postoji i opsjednuće šutnje: muž i žena, ro- 
ditelji i djeca, susjedi koji godinama ne razgova- 
raju među sobom. 


U navedenim slučajevima radi se o osobama 
koje precjenjuju stvari. Stavljaju stvari, sredstva, 
mišljenja iznad ljudi. Traže sreću i zadovoljstvo u 
stvarima koje su tek nadomjestak prave sreće. 


3. Naš i tuđi grijeh 


Strast je zagospodarila u nama. Mi to zapravo 
ne bismo htjeli, ali smo toliko opsjednuti njome da 
smo postali njezini robovi. Strast nas unesrećuje, 
glođe nas čak u trenutku kad nam nudi nasladu 

(zmija koja ujeda srce). Nastavljamo igru: priko- 
vani smo lancima koje ne možemo svojim snagama 
raskinuti. Život postaje pakao za nas i za druge, 
uništavamo sve mogućnosti komuniciranja, lju- 
bavi, vjernosti. Što nam je činiti? Da li da idemo 
psihijatru? 


4. Nije li Bog iznad svih sredstava? 


Nekoć su ljudi poistovjećivali svoje strasti s 
nadnaravnim silama: vragovima, idolima, zlim du- 
sima itd. Htjeli su uvjeravati da krivnja nije na 
njima, nego na onome drugom, a oni da su žrive 
zlobnog duha. Danas ljudi tvrde da vragova i zlih 
duhova nema. Iz toga proizlazi da ne mogu više 
teretiti nekog drugog za svoje grijehe, nego moraju 
na svoju odgovornost preuzeti opsjednuće strasti- 
ma, koje su postale jače od njih. Vrijeme je da 
izađemo iz začaranog kruga u kojem se nalazimo. 
Provjerimo svoje snage: odlučimo da ćemo odustati 
od pića, pušenja itd. Uvjerit ćemo se da nas samo 
Onaj koji je jači od nas, Bog, može osloboditi stra- 
sti (Lk 11, 17—23). 

Ljubimo Gospodina i odbacimo nadomjestke! 
Koliko je bilo tokom povijesti pokušaja da čovjek 
pomoću raznih znakova i simbola osigura sebi spa- 
senje: : 

— idoli, zastave, barjaci 

— polumjesec, liktorski snop pruća, kukasti 
križ 

— znanost, tehnika, obrt, blagostanje, 

— pet koluta olimpijskih igara. 

Mnogi takvi znakovi mogu postati simboli raza- 
ranja i smrti. 

5. Kristov križ — simbol konačne pobjede 
i znak života 


Križ, Kristov simbol, najjači je, jer je pobijedio 
čak i smrt. Križ nije znak nečega, nego nekoga 
(2 Tim 1, 10; Hebr 2, 14—18). 


Krist traži od nas: 

1. Vjeru u njega; uvjerenje da nam može uvi- 
jek pomoći: 

— Vjera tvoja te je spasila« (Mt 15, 21—28). 


— 1z tijela Marije Magdalene istjerao je sedam 
đavola (Lk 8, 2). 


— »U onom je kraju činio malo čudesa zbog 
njihove nevjere« (Mk 6, 5). 


2. Požrtvovnost i odricanje: dati Bogu moguć- 
nost da nas oslobodi od zla (Mk "7, 33): slavlje po- 
kore i obraćenja. 


— Da se oslobodimo tolikih strasti, da kroz 
patnju umremo sebi... potrebna nam je izvanjska 
pomoć: sakramentalna milost, koja nam ujedno po- 
maže da se ne vratimo ponovo u staro opsjednuće, 
gore od pređašnjeg (Lk 11, 24—26). 


Činjenica da doživljavamo otpor zajednice i 
sukobe mora nam otvoriti oči i navesti nas na to da 
promijenimo tempo života. Smatrajmo to uslugom 
što nam drugi čine. Iako nas kritiziraju, naši su 
bližnji pravi prijatelji, ier nas privode Isusu (Mk 
2, 1—12). Roditelji se također služe tim sredstvom 
da bi nas privukli Isusu (Mt 19, 13—15). 


.. Tek u trenutku kad se uvjerio da je nitko i 
ništa, rasipni je sin postao sposoban shvatiti da 
ipak postoji netko kome je on važan: njegov otac, 
koji ga je istinski ljubio. 

MISLI ZA OBITELJ 


Zdrav život djece proizlazi iz vjerske prakse: 
— ne prianjati uz stvari 
— gajiti volju za napredovanje 


— vjerovati u mogućnost promjene i pobolj- 
šanja. 


1. Opsjednuće 


Ono je u uskom odnosu s onim što posjedujemo: 
— Najprije stvari grabimo makar i silom. 


— Posjedovati znači imati, ali također budno 
paziti da nam ih tko ne oduzme, dakle biti navezan 
na stvari. 

— Biti toliko zainteresiran za stvari da bez 
njih naprosto ne možemo biti. Svaki je čovjek za- 
interesiran za nešto (za televiziju, za loptu, za 
kola). 

— Već djeca pokazuju znakove opsjednuća: 
postaju agresivna. 


— S pedagoškog stanovišta važno je doznati što 
je potaklo dijete na agresivnost. 


— Uvijek je pogibeljno davati stvarima veću 
vrijednost negoli osobama, jer iz toga se rađa osa- 
mljenost, izolacija. 


2. Oslobođenje 


Samo pomoću zajedništva i komunikacije mo- 
žemo izaći iz izolacije: 

— prispodoba o rasipnom sinu koji je napušten 
od drugova shvatio tko ga je istinski ljubio i tko 
ga još uvijek ljubi; 

— pričesno slavlje pretpostavlja oslobođenje 
od izolacije pomoću križa i žrtve; 

— svratiti pažnju na raspelo u kući: znakom 
križa spremati djecu na spavanje. 

Vrijeme čišćenja: izbaciti nepotrebne stvari, 
ukloniti mnoge navike, nedostatke. Početi iznova. 
Čitajmo Pismo: 

— opći potop 

— stotnikov sluga 

— rasipni sin 

— izgubljena ovca 

— Zakej 

— muka i uskrsnuće 

— Petrova rehabilitacija. 


OBITELJSKE MOLITVE 
Praštanje donosi radost 


1. U našem društvu, Gospodine, novac, uživanje, 
sport, luksuz, moda i mnoštvo sličnih stvari 
tako često postaju idoli. Ti nas učiš da služenje 
kumirima ne daje sreću, nego, naprotiv, uzro- 
kuje svađe u obiteljima, mržnju i ratove u na- 
rodima. Pomozi nam da sve te stvari prihvaća- 
mo samo kao sredstvo da dođemo do istinske 
sreće, kojoj težimo. Amen. 

Toliko je stvari koje želimo imati, toliko toga 
učiniti, toliko toga postići. Zato nerazborito pre- 
lazimo preko najvažnijeg u životu: da budemo 
sretni u društvu onih koje ljubimo i s kojima 
živimo. Oslobodi nas, Gospodine, od napasti da 
ludo trčkaramo za tolikim stvarima umjesto da 
posvetimo svoje vrijeme i pažnju onima s koji- 
ma živimo. Amen. 


Toliko je toga danas što može zadovoljiti naše 
želje: pokućstvo, odijela, automobil, razni 
ukrasni predmeti, a ipak koliko je nezadovolj- 
nih koji se tuže na samoću. Gospodine, daj da 
ne tražimo svoje zadovoljstvo u predmetima, 
nego u pristojnim odnosima s ljudima oko nas. 
Amen. 


Mnogi su ljudi opsjednuti radom, autom, nov- 
cem, modom, športom, pločama. Mrtvi predmeti 
za njih su važniji od ljudi. Pomozi nam, Gospo- 
dine, da cijenimo osobe koje susrećemo i da bu- 
demo voljni podnijeti sve potrebne žrtve da ih 
usrećimo. Amen. 


Priželjkujemo mir, radost, sreću, pa lutamo ne- 
mirni u obmani da ćemo ih ovdje naći. Bože, 
neka tvoje riječi »Ja sam Gospodin Bog tvoj, 
tvoje vrhunsko dobro; ne traži drugih bogova 
osim mene« odzvanjaju u našim dušama. Amen. 


Stvorio si nas, Bože, takve da nas sve bogatstvo 
ovoga svijeta ne može zadovoljiti. Istinsku 
sreću možemo naći tek kod osoba koje ljubimo 
i kod tebe, Bože, koji si skriven u svim oso- 
bama i stvarima. Daj da živimo u skladu s tim 
istinama, koje tek donekle poznajemo. Amen. 


I 


7. Iskreno ti priznajemo, Bože, da smo skloni pra- 


štanju i dobroti prema drugima, ali nemamo 
uspjeha, jer nismo odvažni. Zato te molimo da 
nam udijeliš u obilju duh svoga Sina. Obdari 
nas snagom da praštamo i nastavimo suradnjom 
u nadi da ćeš nam oprostiti grijehe. Amen. 


Iz iskustva znamo da često griješimo i žalostimo 
bližnjega, a ipak malo kad nalazimo snage da 
to priznamo i da tražimo oproštenje. Pomozi 
nam, Gospodine, da potaknuti primjerom tvoga 
Sina znamo održati korektne odnose s bližnjim 
na putu prema Očevoj kući. Amen. 


Bože, pun strpljivosti dolaziš nam ususret u 
svome Sinu. Pomozi nam da prihvatimo svako- 
ga tko želi doći k nama. Daj da znamo zabora- 
viti uvrede i oprostiti sedamdeset puta sedam 
puta. Amen. 

PALIJATIVNA SREDSTVA 


Čitali smo nedavno u novinama da je 1974. go- 
dine u samoj Holandiji više od tisuću osoba odu- 
zelo sebi život, a da ih je osam tisuća to pokušalo 
uzimajući velike količine lijekova. 


Novinari istražuju tome uzroke; navode da ih 
treba tražiti u međuljudskim odnosima. Kad ovi 
nisu uredni, nastaje osjećaj krivnje, osamljenosti, 
svijest da smo suvišni. Do iste situacije dolazimo u 
rastrojenim obiteljima: nema više sigurnosti i čla- 
novi više ne izdrže. 


Liječnici propisuju sredstva za umirenje, a lju- 
di uzimaju toliko tih lijekova da zauvijek ostaju 
»mirni« i ne uznemiruju više nikoga. 


Treba se malo zamisliti. Ljudska su sredstva 
korisna ako pomažu uspostavljanju korektnih od- 
nosa među ljudima. Ne koriste ničemu ako ih pri- 
mjenjujemo kao nadomjestak zadatku da ljubimo 
i da se velikodušno darujemo. 


Ako ne pazimo, svima nam prijeti opasnost da 
zamijenimo ljude sredstvima, stvarima. Ništa ne 
bismo time postigli. To su tek palijativna (ublažu- 
juća) sredstva. Njima ne varamo samo bližnjega 
nego i sebe. Nikad ne mogu stvari zadovoljiti ljud- 
sko srce. 


Unatoč tako jasnoj činjenici naši postupci nisu 
u skladu s njome. Učimo djecu da se služe raznim 
smicalicama te ih navodimo da rješavaju svoje 
probleme na pogrešan način. Ne biramo sredstva, 
glavno nam je da umirimo djecu. Traže li hranu, 
dajemo im u usta cuclu, makar znamo da se njome 
neće nasititi. Kad je dijete u razvoju, traži našu 
pažnju, a mi mu dajemo igračke, koje ga više ne 

mogu zanimati. Djeca žele da se za njih zanimamo, 
da ih bodrimo i poučavamo. A umjesto toga mi im 
nudimo stvari: »Ako budeš dobar, dobit će sladoled 
sat, motor ...« Umjesto da darujemo sebe, nudimo 
im u zamjenu palijativna sredstva. Kad dijete na- 
raste, izrazit će na opasan način svoju veliku potre- 
bu kontaktiranja i zanimanja: pobunit će se, bježat 
će od kuće. 


Djeca traže da ih razumijemo, a mi im nudimo 
stvari, sredstva. Traže našu ljubav i ne našavši je 
pribjegavaju drogama. 


Vrijeme je da, uočivši ta negativna iskustva, 
razotkrijemo pogreške u odgojnom sistemu. Nije 
dovoljno pružati djeci sredstva kad žele žive ljude, 
inače će se priviknuti na sredstva i postati robovi 
droge. 


A zar u vjerskom odgoju ne činimo iste po- 
greške? Djeca traže ljude-vjernike, koji će ih uve- 
sti u život po vjeri, a mi im govorimo o sredstvima 
milosti. Nudimo im Sveto pismo, sakramente, po- 
uke. Bez svjedočanstva vjere sredstva ne koriste. 
Jedino učinkovito sredstvo da dijete može postati 
sretan vjernik jest da ima uza se vjernike, sretne 
odrasle. 

šesto 
razmišljanje 


ŽIVOT VJEČNI 


»Moje je tijelo zaista jelo i moja krv piće. 
Tko jede moje tijelo i pije moju krv, ostaje 
*u meni i ja u njemu. Tko jede ovaj kruh ži- 
vjet će uvijeke.« 


1. Euharistija 


To je proslava doživljene zbilje: 


— život kao uzajamni dar (ljudska 
perspektiva) 


— život kao Božji dar svima (perspektiva 
vjere). 


Kristova nakana: 


— Pomoći nam da bolje shvatimo zakon života, 
tj. da primamo život, da živimo uz pomoć drugih, 
da moramo živjeti za druge. 


— Pomoći nam da usavršavamo taj zakon ži- 
vota hraneći se kruhom života. Nitko ne može sebi 
podariti život, primamo ga od drugih. Zato nitko ne 
može živjeti samo za sebe, nego za druge. 


— Prije svega čovjek mora uvidjeti tu veliku 
ljudsku zbilju da bi po vjeri mogao shvatiti Božju 
realnost u nama. 

— Nakon godinu dana tvrdog rada seljak oba- 
vlja žetvu i prodaje žito. Tim se žitom mi hranimo 
i od njega živimo. Poslije 30 ili 40 godina seljak 
gine i postaje hrana za druge. 

— Isti proces vrijedi i za pekara, obrtnika, in- 
telektualca. 

— Svaki produktivan čovjek daruje drugima 
sposobnost života, a sam istodobno izgara u svom 
radu. 

— Novcem ne možemo otkupiti darovan život, 
zdravlje, mladost, snagu. 


2. Ljubav 


Ljubiti znači darivati sama sebe kao hranu. 


— Ljubav je realnost koja se objavljuje naro- 
čito u odnosu roditelji — djeca. Dijete jede, pije, 
raste zahvaljujući radu, brizi, predanju, iskustvu, 
razboritosti, vjeri, žrtvi, međusobnoj ljubavi rodi- 
telja. 

— Kruh što ga roditelji daruju djeci plod je 
njihove ljubavi, žrtve, rada. 


— Površno gledano, taj kruh izgleda kao svaki 
drugi kruh. A zapravo taj je kruh prožet velikom 
duhovnom zbiljom, i to ne samo simbolično nego 
Zbiljski i konkretno. 


— Nećemo pitati: Gdje se u tom kruhu nalaze 
otac i majka? 


u — Bez roditeljskog zalaganja tog kruha ne bi 
ilo. 


»Snagom moga oca, kaže sin, i ja postajem jak.« 


»Veće ljubavi nema od one koja se žrivuje za 
život drugih.« To je žrtva života. 

3. Hrana vječnog života 


Roditelji bi htjeli tako nahraniti djecu da nikad 
više ne osjete glad, ali im to nije moguće, jer ne- 
maju puninu života. Živ čovjek uvijek se mora 
navraćati na vrelo života, poći ususret onome koji 
je izvor života, Bog. On je postao tijelo, kruh, spa- 
senje, život za sve ljude koji se njime hrane. 


Krist u Euharistiji objavljuje i obistinjuje du- 
boku komunikaciju koja se nazire na ljudskoj ra- 
zini. Osnovni zakon života, darivati se i živjeti za 
druge, u Euharistiji se usavršava i ovjekovječuje. 
Za one koji u njega vjeruju Krist je kruh života 
vječnoga. 


Ljudskim razumom ne možemo ni shvatiti ni 
dokazati tajnu Kristove prisutnosti u euharistij- 
skom kruhu. Možemo je donekle nazrijeti u tajni 
života. Iskustvo ljudske komunikacije predstavlja 
temelj da možemo prihvatiti realnost koju nam 
Krist objavljuje. 


MISLI ZA OBITELJ 


1. Ručak 


Prenošenje života veoma se stvarno obistinjuje 
kod zajedničkog stola. Zato je ručak u životu obi- 
telji središnja točka. Ovdje članovi obitelji doži- 
vljavaju solidarnost. Za sve one koji vjeruju 
euharistijska je gozba proslava te tajne života. Za- 
to je oltar središte zajedništva u Crkvi. 

Svaka obitelj ima svoje običaje: za blagdane se 
bolje obučemo, ima cvijeća, služimo se boljim po- 
suđem. Kad dijete pristupi prvoj pričesti, Crkva 
također ima svoje običaje: ljepše je ruho, cvijeće, 
obredi. 


Dijete postane u Crkvi netko tko će imati svoje 
mjesto u euharistijskoj gozbi. 


2. Božja obitelji 


U mjesecima koji prethode prvoj pričesti cijela 
obitelj doživljava ozbiljnu i intenzivnu pripravu. 
Kao neposrednu pripravu uputno je ponoviti zaje- 
dnički katehetske lekcije. 


3. Blagdan prve pričesti 


To nije svečanost samo za dijete nego i za cijelu 
obitelj. Crkvena proslava nastavlja se kod kuće. 
Prikladno je da prvopričesnik sastavi popis pozva- 
nika. Može se ispričati svetopisamska priča o kra- 
lju koji je pozvao mnogo uzvanika, koji se nisu 
odazvali pozivu. Bez uzvanika nema proslave. Neka 
se uzvanici potpišu na pripremljenom listu. Po- 
dariti valja i kojeg siromaha. Pročitati iz Pisma: 


— pet kruhova i dvije ribe 
— djeca hrle k Isusu 

— poziv na gozbu 

— Zadnja večera. 


Bio je Isus. 

OBITELJSKE MOLITVE 


»Tijelo je moje pravo jelo i krv je moja pravo 


piće. Tko jede moje tijelo i pije moju krv, ostaje 
u meni i ja u njemu. Kao što je Otac poslao mene 
i kao što ja živim zbog Oca, tako će i onaj koji me- 
ne jede živjeti zbog mene. Ovo je kruh koji je sišao 
s neba. On nije onakav kakav jedoše oci vaši i po- 
mriješe. Tko jede ovaj kruh, živjet će zauvijek. To 
Isus reče javno dok je poučavao u Kafarnaumu« 
(Iv 6, 55—59). 


ik. 


Gospodine, dao si nam svoga Sina, koji je za nas 
umro, te je postao kruh i život svijeta. Daj nam, 
molimo te, snagu da slijedimo njega te da svat- 
ko od nas postane hrana za druge i radost nji- 
hova života. Amen. 


Okupljeni oko stola sjećamo se da su mnogi 
utrošili svoj život, vrijeme, rad, da bi nam osi- 
gurali ono potrebno za opstanak. Kao što od 
drugih primamo život, tako ga moramo drugi- 
ma i predati. Istom tada ćemo razumjeti da nam 
se Isus daruje kao hrana za život vječni. Umno- 
ži, Gospodine, našu vjeru. Amen. 


Ti si, Bože, na početku i na putu našeg života; 
pozivaš nas na kraju na gozbu u svojoj kući. 
Neka nam Isus bude vodič, hrana i jakost. On 
neka nam bude i svjetlost na putu prema Tebi. 
On je budućnost za sve ljude. Amen. 


Oče, koliko si nam sjajnih darova dao: možemo 
misliti, raditi, govoriti, a napose ljubiti. Sve te 
darove želimo podijeliti s onima s kojima živi- 
mo. Daj nam jakost da se drugima darujemo, da 
po primjeru tvoga Sina izgaramo za one s koji- 
ma dijelimo kruh života. Amen. 


5. Kolika je radost i solidarnost u tome da zajedno 


živimo i blagujemo. Zahvaljujemo ti što si nam 
po ljudskoj komunikaciji dao razumjeti kolika 
je tvoja ljubav prema nama. Za taj znak je Isus 
žrtvovao svoj život. Nauči nas da darivamo se- 
be kako bismo pomogli drugima. Amen. 


Veliki Bože, hvala Ti što te možemo upoznati, 
sjesti za tvoj stol, lomiti isti kruh. Tvoji smo: 
hraniš nas, daruješ nam svoju ljubav. Ne ostavi 
nas: neka tvoja prisutnost bude za nas kao 
svjetlo dana i čvrsto tlo ispod nogu. Težimo k 
tebi. Amen. 


\ 


Dobri Oče, naš je život dar tvojih ruku. On je 
kao talasanje mora: izmjena radosti i patnje. 
Pomozi nam da osjetimo radost života, a naro- 
čito da budemo zahvalni, da budemo veliko- 
dušni u darivanju sebe drugima, kao što se tvoj 
Sin daruje nama danas i u vijeke. Amen. 

Prvenstveni ambijent vjerskog odgoja je obitelj. 


Za pripravu djece na prvu pričest neophodna je 
suradnja obitelji, jer u njoj dijete uči što znači 

živjeti u zajednici. 

Tuže se neki roditelji: »Čemu sada prebacuju 

tu odgovornost na nas? Župnik i vjeroučitel| 

su za to pozvaniji od nas. Zato šaljemo djecu 

na vjeronauk da ih tamo pripreme«. 7 


Zadatak je ove knjižice da prikaže roditeljima 
u obliku razgovora njihov udio u vjerskom 
odgoju, kako bi, polazeći od bogatstva 
svakidašnjih iskustava, mogli pravilno odgajati 
svoju djecu. 
Pojedini razgovori sadrže razmatranja o nekom 


svakidašnjem iskustvu kao vodič roditeljima 
za praktične zaključke. 


Slijede »Misli za obitelj« kako bi roditelji mogli 
priopćiti djeci dobre misli što su ih čuli. 

Ima uputa i za radne listiće što ih roditelji 

i djeca sastavljaju. 


Zaključno su dane i obiteljske molitve u vezi 
s razmišljanjem. 


